
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 


την επωνυμία "ΜΟΡΦΩΤΙΚΟ ΚΑΙ ΕΚΠΑΙΔΕΥΤΙΚΟ 
ΙΔΡΥΜΑ ΑΓΙΟΣ ΑΠΟΣΤΟΛΟΣ Ο ΝΕΟΣ" και κύρωση 
του οργανισμού αυτού. 1 

ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας Δήμου Θηβαίων. 2 

Σύσταση Νομικού Προσώπου με την επωνυμία "Παιδι¬ 
κός Σταθμός Δήμου Βαγίων". 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία "ΜΟΡΦΩΤΙΚΟ ΚΑΙ ΕΚΠΑΙΔΕΥΤΙΚΟ ΙΔΡΥΜΑ 
ΑΓΙΟΣ ΑΠΟΣΤΟΛΟΣ Ο ΝΕΟΣ" και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.797/7.9.1999 πράξη του συμβολαιογράφου 
Βόλου Σταματίου Αντ. Δημητριάδη, όπως τροποποιήθηκε 
με τις αριθ.844/1.11.99, 864/19.11.99, 932/1.2.2000 & 
1005/19.5.2000 πράξεις του ιδίου με την οποία η Ιερά Μη¬ 
τρόπολη Δημητριάδος και Αλμυρού σύστησε κοινωφελές 
ίδρυμα με την επωνυμία "ΜΟΡΦΩΤΙΚΟ ΚΑΙ ΕΚΠΑΙΔΕΥΤΙ¬ 
ΚΟ ΙΔΡΥΜΑ ΑΓΙΟΣ ΑΠΟΣΤΟΛΟΣ Ο ΝΕΟΣ" και με έδρα το 
Βόλο Μαγνησίας. 

2. - Τις διατάξεις των άρθρων: α) 95 και 98 του 
Α.Ν.2039/1939, β) 101 και 119του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 15/8.5.2000 γνωμοδότηση του Συμβουλίου 
Εθνικών Κληροδοτημάτων. 

4. - Την αριθ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ571 τ.Β'). 


Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο Μόνο 

1. Εγκρίνουμε τη σύσταση του κοινωφελούς ιδρύματος 

με την επωνυμία "ΜΟΡΦΩΤΙΚΟ ΚΑΙ ΕΚΠΑΙΔΕΥΤΙΚΟ ΙΔΡΥ¬ 
ΜΑ ΑΓΙΟΣ ΑΠΟΣΤΟΛΟΣ Ο ΝΕΟΣ" η οποία έγινε από την 
Ιερά Μητρόπολη Δημητριάδος και Αλμυρού με την αριθ. 
797/7.9.1999 πράξη του συμβολαιογράφου Βόλου Στα¬ 
ματίου Αντ. Δημητριάδη, όπως τροποποιήθηκε με τις 
αριθ.844/1.11.99, 864/19.11.99, 932/1.2.2000 & 

1005/19.5.2000 πράξεις του ιδίου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών & Εθν. Παιδείας & θρησκευμά¬ 
των και διέπεται από τις διατάξεις της παραπάνω συστα¬ 
τικής του πράξης, του παρακάτω οργανισμού, του 
Α.Ν.2039/1939 και των διαταγμάτων που εκδόθηκανή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαεπτά 
(17) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΜΟΡΦΩΤΙΚΟ ΚΑΙ ΕΚΠΑΙΔΕΥΤΙΚΟ ΙΔΡΥ¬ 
ΜΑ ΑΓΙΟΣ ΑΠΟΣΤΟΛΟΣ Ο ΝΕΟΣ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "ΜΟΡΦΩΤΙΚΟ 
ΚΑΙ ΕΚΠΑΙΔΕΥΤΙΚΟ ΙΔΡΥΜΑ ΑΓΙΟΣ ΑΠΟΣΤΟΛΟΣ Ο ΝΕ¬ 
ΟΣ", που συστήθηκε από την Ιερά Μητρόπολη Δημητριά¬ 
δος και Αλμυρού με την αριθ. 797/7.9.1999 πράξη του 
συμβολαιογράφου Βόλου Σταματίου Αντ. Δημητριάδη, 
όπως τροποποιήθηκε με τις αριθ.844/1.11.99, 864/ 
19.11.99, 932/1.2.2000 & 1005/19.5.2000 πράξεις του ιδί¬ 
ου, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πρά¬ 
ξης, του παρόντος οργανισμού, του Α.Ν.2039/1939, όπως 
κάθε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Έδρα του Ιδρύματος είναι ο Βόλος Μαγνησίας. 

3. Η σφραγίδα του Ιδρύματος, είναι στρογγυλή και ανα¬ 
γράφει περιμετρικά, μέσα στο πλαίσιο, την επωνυμία του 

ιδρύματος, την έδρα και το έτος έγκρισης της σύστασής 
του και στο μέσον αυτής φέρει απεικόνιση του Αγίου 
Αποστόλου του Νέου. 

Άρθρο 2 
Σκοπός 

1. Σκοπός του Ιδρύματος είναι: 

Η παροχή εκπαιδευτικών υπηρεσιών, η ίδρυση και η λει¬ 
τουργία ιδιωτικών εκπαιδευτηρίων πρωτοβάθμιας και 
δευτεροβάθμιας εκπαίδευσης, η μελέτη, έρευνα, παροχή 
πληροφοριών και ανάπτυξη δραστηριοτήτων σε θέματα 
που αφορούν την πρωτοβάθμια και δευτεροβάθμια εκ¬ 
παίδευση, η ανάπτυξη και οργάνωση συστημάτων πρω¬ 
τοβάθμιας και δευτεροβάθμιας εκπαίδευσης εξ αποστά- 
σεως, η παραγωγή και διάδοση πρότυπου εκπαιδευτικού 
και επιμορφωτικού υλικού, η εκτέλεση σχετικών ερευνη¬ 
τικών προγραμμάτων πρωτοβάθμιας και δευτεροβάθ¬ 
μιας εκπαίδευσης, η καταπολέμηση του αναλφαβητισμού 
και του κοινωνικού αποκλεισμού, η αξιοποίηση του αν¬ 
θρώπινου δυναμικού και ο σχεδιασμός, η οργάνωση και η 
εκτέλεση προγραμμάτων πρωτοβάθμιας και δευτερο¬ 
βάθμιας εκπαίδευσης ενηλίκων και γενικότερα η δραστη¬ 
ριότητα στους τομείς της Παιδείας, των Επιστημών, των 
Γραμμάτων και των Τεχνών. 

2. Για την εκπλήρωση των σκοπών του το Ίδρυμα: 

α. Ιδρύει και λειτουργεί ιδιωτικά εκπαιδευτήρια πρωτο¬ 
βάθμιας και δευτεροβάθμιας εκπαίδευσης. 

β. Αναπτύσσει κάθε φύσεως πρωτοβουλίες και δραστη¬ 
ριότητες για την καλλιέργεια της Παιδείας των Επιστη¬ 
μών, των Γ ραμμάτων και των Τ εχνών και την διάδοσή τους 
στο ευρύ κοινό. 

γ. Συμβάλλει, με κάθε πρόσφορο μέσο, σε προγράμματα 
ή πρωτοβουλίες για την εξύψωση του πολιτιστικού επιπέ¬ 
δου της χώρας και στην άνοδο του μορφωτικού επιπέδου 
των Ελλήνων ιδιαιτέρως των μαθητών και σπουδαστών. 

δ. Πραγματοποιεί επιστημονικές μελέτες και έρευνες 
για θέματα πρωτοβάθμιας και δευτεροβάθμιας εκπαίδευ¬ 
σης και αναλαμβάνει και εκτελεί βραχυπρόθεσμα και μα¬ 
κροπρόθεσμα ερευνητικά προγράμματα. 

ε. Συλλέγει, αξιολογεί και περαιτέρω αξιοποιεί στοιχεία 
και πορίσματα μελετών, ερευνών και λοιπών δραστηριο¬ 
τήτων που σχετίζονται με την διαδικασία, τους στόχους, 
τα μέσα και την εκπαιδευτική μέθοδο. 

στ. Συνεργάζεται με την Εκκλησία της Ελλάδος και άλ¬ 
λους ελληνικούς, αλλοδαπούς και διεθνείς Οργανισμούς, 
με εκπαιδευτικά, επιστημονικά και ερευνητικά κέντρα, Ιν¬ 
στιτούτα, Ιδρύματα και Οργανισμούς, καθώς και με το Ελ¬ 
ληνικό Δημόσιο, Υπουργεία, φορείς του δημοσίου ή ιδιω¬ 
τικού τομέα και ιδιώτες, για θέματα που σχετίζονται με 
τους σκοπούς του ιδρύματος. 

ζ. Διοργανώνει συνέδρια, συναντήσεις, διασκέψεις και 
κάθε είδους δημόσιες εκδηλώσεις για θέματα σχετικά με 
τους σκοπούς του. 

η. Παράγει πρότυπο εκπαιδευτικό υλικό κατάλληλο για 
την εκπαίδευση ενηλίκων και την εξ αποστάσεως εκπαί¬ 
δευση. 

θ. Ενθαρρύνει και ιδρύει κέντρα για την προώθηση θε¬ 
μάτων σχετικών με τους σκοπούς του. 

ι. Ενημερώνει για θέματα σχετικά με τους σκοπούς του 
Ιδρύματος και την εκπαίδευση και επιμόρφωση ενηλίκων 
μέσω της έκδοσης και δημοσίευσης μελετών και ερευνών 
καθώς και άλλου πρόσφορου ενημερωτικού υλικού και 
εντύπων ή μέσω της παραγωγής οπτικοακουστικού υλικού. 


ια. Σχεδιάζει, διοργανώνει, υλοποιεί, παρακολουθεί και 
αξιολογεί προγράμματα κατάρτισης πρωτοβάθμιας και 
δευτεροβάθμιας εκπαίδευσης, επιμόρφωσης και ενημέ¬ 
ρωσης και εξ αποστάσεως πρωτοβάθμιας και δευτερο¬ 
βάθμιας εκπαίδευσης. 

ιβ. Παρακολουθεί την εμπειρία σε εθνικό και διεθνές 
επίπεδο σε θέματα πρωτοβάθμιας και δευτεροβάθμιας 
εκπαίδευσης παιδιών και ενηλίκων. 

ιγ. Πραγματοποιεί ή συμμετέχει σε επιστημονικές μελέ¬ 
τες και έρευνες για θέματα σχετικά με τους σκοπούς του. 

ιδ. Απονέμει βραβεία σε έργα επιστημονικού και εκπαι¬ 
δευτικού χαρακτήρα. 

ιε. Αναλαμβάνει και εκτελεί βραχυπρόθεσμα και μακρο¬ 
πρόθεσμα ερευνητικά προγράμματα, που προορίζονται 
να χρησιμοποιηθούν από το Κράτος, Διεθνείς Οργανι¬ 
σμούς, όργανα της Ευρωπαϊκής Ένωσης ή άλλους φο¬ 
ρείς στο εσωτερικό και στο εξωτερικό, χωρίς να αποκλεί¬ 
εται και η εφαρμογή των μελετών αυτών από το ίδιο το 
Ίδρυμα μετά ή άνευ ανταλλάγματος. 

ιστ. Διοργανώνει μαθήματα και σεμινάρια για την εκμά¬ 
θηση και εμβάθυνση στη γλώσσα και στο ύφος των εκ¬ 
κλησιαστικών κειμένων και στην παράδοση της Ανατολι¬ 
κής Ορθόδοξης Εκκλησίας. 

ιζ. Το Ίδρυμα δεν επιδιώκει την επίτευξη κερδών από τις 
παραπάνω δραστηριότητες, αλλά την κάλυψη των εκ της 
δράσεωςτου ιδρύματος προκαλουμένων δαπανών. 

Άρθρο 3 

Περιουσία - Πόροι 

1. Περιουσία του Ιδρύματος αποτελεί το ποσό των σα¬ 
ράντα εκατομμυρίων (40.000.000) δραχμών, κατατεθει¬ 
μένο σε Τράπεζα νομίμως αναγνωρισμένη στην Ελλάδα 
σε αναπαλλοτρίωτη κατάθεση. 

2. Πόροι του Ιδρύματος είναι: 

α. Επιχορηγήσεις από την Ιερά Μητρόπολη Δημητριά- 
δος και Αλμυρού. 

β. Έσοδα από την λειτουργία των ιδιωτικών εκπαιδευ¬ 
τηρίων πρωτοβάθμιας και δευτεροβάθμιας εκπαίδευσης, 
την εκτέλεση ερευνητικών και εκπαιδευτικών προγραμ¬ 
μάτων για λογαριασμό τρίτων (δημοσίων υπηρεσιών, διε¬ 
θνών και μη Οργανισμών, Ν.Π.Δ.Δ., Ν.Π.Ι.Δ. και ιδιωτών). 

γ. Έσοδα από την παροχή λοιπών υπηρεσιών και την 
πώληση προϊόντων, 
δ. Δωρεές και άλλες παροχές τρίτων, 
ε. Οι τόκοι από τις καταθέσεις του σε Τράπεζες ή άλ¬ 
λους πιστωτικούς οργανισμούς. 

στ. Οι χρηματικές ή άλλες παροχές ή επιχορηγήσεις, κα¬ 
θώς και οι κληρονομιές, κληροδοσίες και δωρεές οιουδήπο- 
τε φυσικού ή νομικού προσώπου που αποδέχεται το Ίδρυμα 
με σχετική απόφαση του Διοικητικού Συμβουλίου του. 

ζ. Τα εισοδήματα από την εκμετάλλευση των περιου¬ 
σιακών του στοιχείων. 

Άρθρο 4 

Όργανα Διοίκησης 

Όργανα Διοίκησης του Ιδρύματος είναι το Διοικητικό 
Συμβούλιο (Δ.Σ.), ο Πρόεδρος και ο επιτιμή Πρόεδρός 
του και το Επιστημονικό Συμβούλιο. 

Άρθρο 5 

Διοικητικό Συμβούλιο 

1. Το Ίδρυμα διοικείται από Επταμελές Διοικητικό Συμ¬ 
βούλιο, το οποίο έχειτριετή θητεία, ανανεώσιμη. Επιτιμή 

Πρόεδρος του Διοικητικού Συμβουλίου και ισόβιο μέλος 
του είναι ο εκάστοτε Μητροπολίτης Δημητριάδος, ο οποί¬ 
ος ορίζει κάθε φορά τα μέλη του Διοικητικού Συμβουλίου 
και ορίζει επίσης ειδικότερα τον Πρόεδρο, τον Αναπλη¬ 
ρωτή Πρόεδρο, τον Γραμματέα και τον Ταμία. 

2. Τα μέλη του Διοικητικού Συμβουλίου κατά την πρώτη 
θητεία του είναι τα εξής: 

α) Μιχαήλ Βασιλικός, Πρόεδρος, 
β) Ιωάννης Κωνσταντάς, Αναπληρωτής Πρόεδρος, 
γ) Πολύτιμη σύζυγος Ιωάννη Σουλιώτη, Γραμματέας, 
δ) Γρηγόριος Ακριβόπουλος, Ταμίας, 
ε) Γεώργιος Λαρισαίος, Μέλος, 
στ) Δημήτριος Παπάίωάννου, Μέλος, 
ζ) Μητροπολίτης Δημητριάδος και Αλμυρού Ιγνάτιος, 
Μέλος. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιονδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
του Μητροπολίτη Δημητριάδος, σύμφωνα με τις διατά¬ 
ξεις της συστατικής πράξης και του άρθρου 99 του 
Α.Ν.2039/1939. 

Στο μεταξύ το Διοικητικό Συμβούλιο συγκροτείται και 
λειτουργεί νόμιμα με τα υπόλοιπα μέλη, εφ’ όσον ο αριθ¬ 
μός τους δεν είναι μικρότερος των δύο τρίτων (2/3) του 
όλου αριθμού των μελών. 

4. Το Διοικητικό Συμβούλιο συνεδριάζει τακτικά κάθε έξι 
μήνες και έκτακτα όποτε το αποφασίσει ο Πρόεδρος του 
Ιδρύματος ή ο επί τιμή Πρόεδρος του Ιδρύματος, ή το ζη¬ 
τήσει η πλειοψηφία των μελώντου μεγραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος του Ιδρύματος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη, με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από δύο (2) συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρά¬ 
γραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. Τα πρακτικά υπογρά¬ 
φονται από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικά ή άλλα έξοδα, που δαπάνησαν για την εκτέλεση υπη¬ 
ρεσίας του Ιδρύματος, εφ’όσον έγιναν ύστερα από ειδική 
εντολή του Διοικητικού Συμβουλίου, που αποδεικνύεται 
ότι πραγματοποιήθηκαν νόμιμα. 

Άρθρο 6 

Αρμοδιότητες Διοικητικού Συμβουλίου 
1. Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α. Αποφασίζει, με εισήγηση του Προέδρου ή του επί τι¬ 
μή Προέδρου, το ετήσιο πρόγραμμα δράσης του Ιδρύμα¬ 


τος και χαράσσει την γενική ερευνητική και εκπαιδευτική 
πολιτική του Ιδρύματος. 

β. Διορίζει και ανακαλεί ελεύθερα τους διευθυντές των 
εκπαιδευτηρίων του Ιδρύματος. 

γ. Αποφασίζει την πραγματοποίηση κάθε είδους εκδη¬ 
λώσεων και δραστηριοτήτων για την επίτευξη των σκο¬ 
πών του Ιδρύματος, όπως συνεδρίων, σεμιναρίων, ερευ¬ 
νών, εκδόσεων, εκπαιδευτικών προγραμμάτων. Αποφασί¬ 
ζει, επίσης, την ανάληψη προγραμμάτων που ανατίθενται 
στο Ίδρυμα από τις αρμόδιες υπηρεσίες της Ελλάδος ή 
της Ευρωπαϊκής Ένωσης ή διεθνών Οργανισμών για 
διοργάνωση ερευνών ή εκπαιδευτικών προγραμμάτων, 
καθώς και τον προϋπολογισμό και το πλαίσιο υλοποίησης 
των προγραμμάτων αυτών και ορίζει τους υπεύθυνους 
εκτέλεσης του προγράμματος. 

δ. Αποφασίζει για την πρόσληψη και τις αποδοχές του 
κάθε είδους προσωπικού, που παρέχει τις υπηρεσίες του 
στο Ίδρυμα με συμβάσεις εργασίας ιδιωτικού δικαίου αο¬ 
ρίστου ή ορισμένου χρόνου, για την κατάρτιση συμβάσε¬ 
ων παροχής ανεξαρτήτων υπηρεσιών ή έργου, καθώς και 
για την ανάθεση εντολής σε πληρεξούσιους δικηγόρους, 
με την προϋπόθεση ότι υπάρχει αντίστοιχη πίστωση στον 
εγκεκριμένο υπό του Υπουργείου Οικονομικών προϋπο¬ 
λογισμό του. Προσδιορίζει τα δικαιώματα, τις υποχρεώ¬ 
σεις και τα ειδικότερα καθήκοντα του παραπάνω προσω¬ 
πικού, καθώς και την αμοιβή του σύμφωνα με τους όρους 
των συλλογικών συμβάσεις εργασίας και τις διατάξεις 
της εργατικής νομοθεσίας. 

ε. Καταρτίζει και ψηφίζει τον ετήσιο προϋπολογισμό, 
ισολογισμό του ενεργητικού και παθητικού του Ιδρύμα¬ 
τος και τον απολογισμό. Υποβάλλει τον προϋπολογισμό, 
απολογισμό και ισολογισμό του Ιδρύματος κάθε χρόνο 
για έγκριση στην αρμόδια από το Νόμο Αρχή, σύμφωνα 
με τις διατάξεις των άρθρων 101 και 102του Α.Ν.2039/39 
και του από 20.12.1939 Β.Δ/τος (ΦΕΚ552/Α/1939). 

στ. Αποφασίζει για την ανάθεση μελετών, ερευνών και 
έργων για τις κάθε είδους προμήθειες και για την ανάλη¬ 
ψη υποχρεώσεων έναντι τρίτων περιλαμβανομένων των 
συμβάσεων μίσθωσης ακινήτων, κινητών πραγμάτων ή 
υπηρεσιών. 

ζ. Συγκροτεί, προς υποβοήθηση της εκπλήρωσης του 
σκοπού του Ιδρύματος, επιτροπές που αποτελούνται από 
μέλη του Διοικητικού Συμβουλίου ή από στελέχη του 
Ιδρύματος ή από τρίτους και αναθέτει εις αυτούς συγκε¬ 
κριμένα έργα. 

η. Αναθέτει σε μέλη του Διοικητικού Συμβουλίου ή σε 
εργαζομένους στο Ίδρυμα συγκεκριμένο έργο. 

θ. Αποφασίζει για τη σύσταση παραρτημάτων του Ιδρύ¬ 
ματος σε διάφορες περιοχές της χώρας. 

ι. Αποφασίζει για την αποδοχή δωρεών, κληρονομικώνή 
κληροδοσιών, για τη διάθεση, ανταλλαγή ή μεταβολή με 
οποιονδήποτε τρόπο των περιουσιακών στοιχείων του 
Ιδρύματος για την επίτευξη των σκοπών του, καθώς και 
για την εκποίηση ή ανταλλαγή ή τη διάθεση μη αναλώσι¬ 
μου εξοπλισμού ή υλικού, μετά από ειδικότερη έγκριση 
του Υπουργείου Οικονομικών. 

ια. Διοικεί και διαχειρίζεται την περιουσία του Ιδρύμα¬ 
τος και γενικά αποφασίζει για κάθε θέμα που δενπροβλέ- 
πεται ρητά από τις διατάξεις του παρόντος, αλλά αφορά 
στη διοίκηση και λειτουργία του Ιδρύματος, τη διάθεση 
των πόρων αυτού, καθώς και για κάθε ενέργεια που σχε¬ 
τίζεται με την εκπλήρωση του σκοπού του, πάντοτε όμως 
σύμφωνα με τις διατάξεις της συστατικής του πράξης, 

του παρόντος Οργανισμού, του Α,Ν.2039/1939, όπως αυ¬ 
τός κάθε φορά ισχύει και των διαταγμάτων που εκδόθη- 
καν ή θα εκδοθούν σε εκτέλεση του νόμου αυτού, καθώς 
και των λοιπών σχετικών νόμων και διαταγμάτων. 

ιβ. Αποφασίζει για κάθε θέμα που δεν προβλέπεται ρη¬ 
τά από τις διατάξεις του παρόντος. 

2. Το Διοικητικό Συμβούλιο μπορεί να μεταβιβάζει σε μέ¬ 
λη του μέροςτων αρμοδιοτήτων του. 

Άρθρο 7 

Αρμοδιότητες Προέδρου και Αναπληρωτή Προέδρου 
του Διοικητικού Συμβουλίου 

1. Ο Πρόεδρος του Ιδρύματος είναι ο νόμιμος εκπρό¬ 
σωπος του και έχει τις ακόλουθες αρμοδιότητες: 

α. Συγκαλεί σε συνεδρίαση το Διοικητικό Συμβούλιο, 
καταρτίζει την ημερήσια διάταξη και προεδρεύει στις συ¬ 
νεδριάσεις . Οι προσκλήσεις για συνεδρίαση στέλνονται 
στα μέλη του Διοικητικού Συμβουλίου πέντε (5) τουλάχι¬ 
στον ημέρες προ της συνεδριάσεως. Καταρτίζει βοηθού- 
μενος από τον Γραμματέα την ημερήσια διάταξη των θε¬ 
μάτων που θα συζητηθούν, την οποία και υπογράφει. Θέ¬ 
μα που δεν περιλαμβάνεται σε αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι’αυτό η πλειοψηφία των παρόντων μελών του Διοι¬ 
κητικού Συμβουλίου. 

β. Εκπροσωπείτο Ίδρυμα ενώπιον δικαστηρίων, δημο¬ 
σίων αρχών και κάθε φυσικού ή νομικού προσώπου. 

γ. Αποφασίζει για τις μετακινήσεις των μελών του Διοι¬ 
κητικού Συμβουλίου και του προσωπικού του Ιδρύματος 
στην Ελλάδα ή το εξωτερικό και εγκρίνει όλες τις σχετικές 
δαπάνες για τον σκοπό αυτό. 

δ. Αποφασίζει για την πρόσληψη και τις αποδοχές του 
κάθε είδους προσωπικού, που παρέχει τις υπηρεσίες του 
στο Ίδρυμα με συμβάσεις εργασίας διάρκειας μέχρι δύο 
μηνών και για την κατάρτιση συμβάσεων έργων μέχρι του 
ποσού του ενός εκατομμυρίου (1.000.000) δραχμών. 

ε. Μεριμνά για την κατάρτιση του ερευνητικού, εκπαι¬ 
δευτικού και αναπτυξιακού προγράμματος και του προ¬ 
γράμματος δράσης του Ιδρύματος και την υποβολή του 
για έγκριση στο Διοικητικό Συμβούλιο. 

στ. Δίδει εντολή σε πληρεξούσιους δικηγόρους, η αμοι¬ 
βή και οι δαπάνες των οποίων καταβάλλονται σύμφωνα με 
ειδικότερη έγκριση του Υπουργείου Οικονομικών. 

ζ. Ο Πρόεδρος του Διοικητικού Συμβουλίου μπορεί να 
μεταβιβάζει μέρος των αρμοδιοτήτων του στον Αναπλη¬ 
ρωτή Πρόεδρο και να αναθέτει την εκτέλεση συγκεκριμέ¬ 
νων εργασιών σε μέλος ή μέλη του Διοικητικού Συμβουλί¬ 
ου του Ιδρύματος. 

η. Εισηγείται στο Διοικητικό Συμβούλιο τα θέματα συ¬ 
ζήτησης. Μπορεί όμως, όποτε κρίνει σκόπιμο, να αναθέ¬ 
τει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

θ. Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

ι. Εκδίδειτα εντάλματα πληρωμής για κάθε δαπάνη, που 
προβλέπεται στον εγκεκριμένο προϋπολογισμό. 

ια. Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2α. Ο Αναπληρωτής Πρόεδρος ορίζεται με απόφαση 
του επίτιμή Προέδρου μεταξύ των μελώντου Διοικητικού 
Συμβουλίου. 


β. Ο Αναπληρωτής Πρόεδρος αναπληρώνει τον Πρόε¬ 
δρο σε περίπτωση απουσίας, ελλείψεως ή κωλύματος 
του Προέδρου και ασκεί τα καθήκοντα που του ανατίθε¬ 
νται από τον Πρόεδρο ή το Διοικητικό Συμβούλιο. 

3. Ο Πρόεδρος του Διοικητικού Συμβουλίου έχει απα- 
ραιτήτως τα προσόντα του άρθρου 6 του Ν.682/1977. 

Άρθρο 8 

Αρμοδιότητες Γ ραμματέα του 
Διοικητικού Συμβουλίου 

1. Ο Γραμματέας του Ιδρύματος έχει τις εξής αρμοδιό¬ 
τητες: 

α. Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β. Φροντίζει για την σύνταξη των πρακτικών του Διοικη¬ 
τικού Συμβουλίου, 
γ. Διεκπεραιώνει την αλληλογραφία, 
δ. Φυλάσσει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του Ιδρύματος καιευθύνεται 
για την καταστροφή ή απώλεια αυτών. 

ε. Μεριμνά για την εκτέλεση των αποφάσεων του Διοι¬ 
κητικού Συμβουλίου και αναφέρεται σχετικά στον Πρόε¬ 
δρο. 

στ. Λαμβάνει γνώση όλων των εγγράφων, που απευθύ¬ 
νονται στο Ίδρυμα και αλληλογραφεί απευθείας για ζη¬ 
τήματα της αρμοδιότητάςτου. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο, να βοηθείται 
από υπάλληλο του Ιδρύματος, την ευθύνη όμως για τις 
ενέργειες τουτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που 
ορίζεται με απόφασή του Προέδρου. 

Άρθρο 9 

Αρμοδιότητες Ταμία του Διοικητικού Συμβουλίου 

1. Ο Ταμίας του Ιδρύματος έχει τις εξής αρμοδιότητες: 
α. Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β. Καταθέτει τα έσοδα του Ιδρύματος σε ένα από τα Πι¬ 
στωτικά Ιδρύματα, που ορίζονται στο άρθρο 73 του 
Α.Ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή εκτάκτων και επειγουσών δαπανών του Ιδρύματος. 

γ. Εκτελεί κάθε πληρωμή σύμφωνη με τις αποφάσεις 
του Διοικητικού Συμβουλίου, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ. Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

ε. Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με 
απόφαση του Προέδρου. 

Άρθρο 10 

Επιστημονικό Συμβούλιο 

1. Το Επιστημονικό Συμβούλιο αποτελεί όργανο του 
Ιδρύματος και διαχειρίζεται τα θέματα που αφορούν τη 
λειτουργία των εκπαιδευτηρίων του Ιδρύματος και όσα 
άλλα θέματα επιστημονικού ενδιαφέροντος του αναθέτει 
με απόφασή του το Διοικητικό Συμβούλιο. 

2. Το Επιστημονικό Συμβούλιο συγκροτείται με απόφα¬ 
ση του Διοικητικού Συμβουλίου, με τετραετή θητεία. Το 
Διοικητικό Συμβούλιο μπορεί, αν το κρίνει σκόπιμο, να 
αντικαθιστά μέλη του Επιστημονικού Συμβουλίου πριν 
απάτη λήξη της θητείας τους. Στην περίπτωση αυτή η θη¬ 
τεία των νέων μελών ισούται με το υπόλοιπο της θητείας, 
που δεν εξέτισε το μέλος που αντικαταστάθηκε. 

3. Το Επιστημονικό Συμβούλιο (Ε.Σ.) απαρτίζεται από 
τον Πρόεδρό του και τέσσερα (4) μέλη, μεταξύ των οποί¬ 
ων είναι και οι διευθυντές των εκπαιδευτηρίων του Ιδρύ¬ 
ματος. Τα λοιπά μέλη του Επιστημονικού Συμβουλίου είναι 
πρόσωπα εγνωσμένου κύρους που προέρχονται από την 
Εκκλησία, τον ακαδημαϊκό χώρο, τον χώρο των Γραμμά¬ 
των, των Τεχνών και των Επιστημών και είναι εξειδικευμέ- 
να σε θέματα παιδαγωγικής και εκπαιδευτικής πολιτικής. 

4. Το Επιστημονικό Συμβούλιο είναι αρμόδιο να σχεδιά¬ 
ζει, οργανώνει και εποπτεύει την εκπαιδευτική πολιτική 
του Ιδρύματος. Ειδικότερα το Επιστημονικό Συμβούλιο 
ασκεί κυρίως τις ακόλουθες αρμοδιότητες: 

α. Σχεδιάζει τις ετήσιες και μακροπρόθεσμες επιστημο¬ 
νικές και εκπαιδευτικές δραστηριότητες του Ιδρύματος, 
τις οποίες υποβάλει για έγκριση στο Διοικητικό Συμβού¬ 
λιο. 

β. Υποβάλει στο Διοικητικό Συμβούλιο τον απολογισμό 
και την αξιολόγηση του επιστημονικού - εκπαιδευτικού 
έργου εκάστου έτους. 

γ. Υποβάλει προτάσεις προς το Διοικητικό Συμβούλιο 
για την πρόσληψη του εκπαιδευτικού προσωπικού. 

5. Το Επιστημονικό Συμβούλιο βρίσκεται σε απαρτία 
όταν τα παρόντα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά να είναι και ο 
Πρόεδρός του ή ο αναπληρωτής του, που ορίζεται με 
απόφαση του Προέδρου του Επιστημονικού Συμβουλίου. 

6. Οι αποφάσεις του Επιστημονικού Συμβουλίου λαμ- 
βάνονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο πρόεδρος αυτού. 

7. Τα μέλη του Επιστημονικού Συμβουλίου μπορεί να 
αμείβονται για τη συμμετοχήτους στις συνεδρίεςτου Επι¬ 
στημονικού Συμβουλίου, σύμφωνα με τις αποφάσεις του 
Διοικητικού Συμβούλιου. Επίσης δικαιούνται οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον αυτά έγιναν μετά από 
ειδική έγκριση του Διοικητικού ή του Επιστημονικού Συμ¬ 
βουλίου και αποδεικνύεται ότι πραγματοποιήθηκαν νόμι¬ 
μα. 

8. Το Επιστημονικό Συμβούλιο συνεδριάζει τακτικά κά¬ 
θε δύο μήνες και έκτακτα όποτε το αποφασίσει το Διοικη¬ 
τικό Συμβούλιο ή ο Πρόεδρος του Επιστημονικού Συμ¬ 
βουλίου ή το ζητήσει η πλειοψηφία των μελών του Επι¬ 
στημονικού Συμβουλίου, πάντοτε όμως έπειτα από 
πρόσκληση του Προέδρου του Επιστημονικού Συμβουλί¬ 
ου. 

9. Ο Πρόεδρος του Διοικητικού Συμβουλίου και ο επί τι¬ 
μή Πρόεδρος του Διοικητικού Συμβουλίου μπορούν να 
παρακολουθούν οποτεδήποτε τις συνεδριάσεις του Επι¬ 
στημονικού Συμβουλίου. 

Άρθρο 11 

Αρμοδιότητες Διευθυντή Εκπαιδευτηρίου 

1. Ο Διευθυντής Εκπαιδευτηρίου του Ιδρύματος: 

α. Είναι Προϊστάμενος του εκπαιδευτικού προσωπικού 
και μέλος του Επιστημονικού Συμβουλίου του Ιδρύματος. 


β. Συμμετέχει στις συνεδριάσεις του Διοικητικού Συμ¬ 
βουλίου, χωρίς δικαίωμα ψήφου, μετά από πρόσκληση 
του Προέδρου και εισηγείται τα θέματα που έχουν σχέση 
με τις αρμοδιότητές του. 

γ. Επιμελείται και παρακολουθεί την εκτέλεση των απο¬ 
φάσεων του Διοικητικού Συμβουλίου και προβαίνει σε κά¬ 
θε ενέργεια για την εφαρμογή αυτών των αποφάσεων. 

δ. Προϊσταταιτων υπηρεσιών του Εκπαιδευτηρίου, συ¬ 
ντονίζει τις δραστηριότητές τους και ευθύνεται για την 
καλή και απρόσκοπτη λειτουργία τους. Αναφέρεται δε 
σχετικά στο Επιστημονικό Συμβούλιο. 

ε. Έχειτην ευθύνη της παρακολούθησηςτης εκτέλεσης 
των ερευνητικών, εκπαιδευτικών και λοιπών προγραμμά¬ 
των και δραστηριοτήτων, που πραγματοποιεί το Εκπαι¬ 
δευτήριο. 

στ. Μεριμνά για την κατάρτιση του προϋπολογισμού, 
ισολογισμού και απολογισμού του Εκπαιδευτηρίου, κα¬ 
θώς και για την υποβολή τους για έγκριση στο Διοικητικό 
Συμβούλιο. 

ζ. Είναι υπεύθυνος για τα εν γένει οικονομικά του Εκ¬ 
παιδευτηρίου και ενεργεί κάθε πράξη που είναι απαραί¬ 
τητη για την εξασφάλιση χρηματικών πόρων. 

η. Εισηγείται στο Επιστημονικό Συμβούλιο θέματα σχε¬ 
τικά με την λειτουργία του Εκπαιδευτηρίου, την έκδοση 
και δημοσίευση μελετών, ερευνών και λοιπού υλικού, κα¬ 
θώς και σχετικά με τη διοργάνωση συνεδρίων, συναντή¬ 
σεων και λοιπών δραστηριοτήτων και δημοσίων εκδηλώ¬ 
σεων. 

θ. Παρέχει στο Διοικητικό ή στο Επιστημονικό Συμβού¬ 
λιο όλες τις πληροφορίες που του ζητούνται. 

ι. Εισηγείται στο Επιστημονικό Συμβούλιο επί των εκ¬ 
παιδευτικών προγραμμάτων. 

ια. Εκδίδει τις πράξεις πρόσληψης του κάθε είδους εκ¬ 
παιδευτικού και βοηθητικού προσωπικού του Εκπαιδευ¬ 
τηρίου. 

ιβ. Αποφασίζει την εκτέλεση δαπανών στα πλαίσια του 
εγκριθέντος από το Διοικητικό Συμβούλιο προϋπολογι¬ 
σμού του Εκπαιδευτηρίου. 

Άρθρο 12 

Ανάληψη Υποχρεώσεων - Αναγνώριση - Εκκαθάριση 
και Εντολή Πληρωμής Εξόδων - Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την πρώτη (1) μηνός Ια¬ 
νουάριου εκάστου έτους και λήγει την τριακοστή πρώτη 
(31) μηνός Δεκεμβρίου του ιδίου έτους. Κατ’ εξαίρεση η 
πρώτη διαχειριστική περίοδος αρχίζει από την δημοσίευ¬ 
ση του παρόντος και λήγει την 31η Δεκεμβρίου ενεστώ- 
τος έτους 2000. Μπορεί όμως να παραταθεί μέχριτην 31 η 
Δεκεμβρίου του επομένου ημερολογιακού έτους, με από¬ 
φαση του Διοικητικού Συμβουλίου, που λαμβάνεται στην 
πρώτη συνεδρίασή του. 

2. Τα έσοδα του Ιδρύματος, από οποιαδήποτε πηγή και 
αν προέρχονται, κατατίθενται σε λογαριασμό Τράπεζας 
και η ανάληψή τους γίνεται με ειδική εντολή του Προέ¬ 
δρου ή του εξουσιοδοτημένου από αυτόν υπαλλήλου του 
Ιδρύματος. 

3. Τον Οκτώβριο εκάστου έτους καταρτίζεται ο προϋ¬ 
πολογισμός και το πρόγραμμα δραστηριοτήτων για το 
επόμενο έτος. 

4. α. Για την εκτέλεση οποιοσδήποτε δαπάνης του Ιδρύ¬ 
ματος απαιτείται έγκριση του Προέδρου του Διοικητικού 
Συμβουλίου ή του Διοικητικού Συμβουλίου ή του εξουσιο- 

δοτημένου απ’αυτούς οργάνου, καθώς και έγκριση του 
Υπουργείου Οικονομικών. 

β. Δεν απαιτείται έγκριση του Προέδρου του Διοικητι¬ 
κού Συμβουλίου ή του Διοικητικού Συμβουλίου για δαπά¬ 
νες που προβλέπονται από τα εγκεκριμένα προγράμματα 
προμηθειών καθώς και για πάγιες δαπάνες, όπως αποδο¬ 
χές προσωπικού, μισθώματα και πάγια λειτουργικά έξο¬ 
δα. Με απόφαση του Διοικητικού Συμβουλίου ορίζονται 
τα στοιχεία που περιέχειτο έγγραφο της έγκρισηςτης δα¬ 
πάνης. 

5. Τα έξοδα του Ιδρύματος αναγνωρίζονται και εκκαθα¬ 
ρίζονται από τον Ταμία, ο οποίος υποχρεούται να παρα¬ 
κολουθεί την εξέλιξη των αναλαμβανομένων υποχρεώσε¬ 
ων σε βάρος του προϋπολογισμού με την πλήρη και άμε¬ 
ση ενημέρωση των σχετικών βιβλίων και λοιπών στοιχείων 
και να παρέχει πληροφορίες για το υπόλοιπο των εγγε¬ 
γραμμένων πιστώσεων. 

Άρθρο 13 

Προμήθειες - Εκτελέσεις Εργασιών 

1. Οι προμήθειες αναλωσίμων ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού και βιβλίων και η εκτέλεση εργασιών οποιουδή- 
ποτε είδους, που είναι αναγκαίες για την εκτέλεση των 
ερευνητικών προγραμμάτων, πραγματοποιούνται με 
εντολή του Προέδρου του Ιδρύματος ύστερα από από¬ 
φαση του Διοικητικού Συμβουλίου. 

2. Προμήθειες ή εκτελέσεις έργων ή εργασιών δαπάνης 
ποσού α) μέχρι πέντε εκατομμυρίων (5.000.000) δραχμών 
η κάθε μία, γίνονται με τη λήψη προσφορών ύστερα από 
εκτίμηση τωντιμών που προσφέρει η αγορά, β) από πέντε 
εκατομμύρια μιας (5.000.001) δραχμών και άνω διενερ- 
γείται διαγωνισμός μειοδοτικός ή διαγωνισμός της συμ- 
φερότερης προσφοράς με υποβολή γραπτών προσφο¬ 
ρών, οι οποίες αξιολογούνται από το Διοικητικό Συμβού¬ 
λιο ύστερα από εισήγηση του Προέδρου του Διοικητικού 
Συμβουλίου ή ειδικής επιτροπής διεξαγωγής του διαγω¬ 
νισμού, εφαρμοζομένων των διατάξεων του άρθρου 90 
του Α.Ν.2039/39. 

Άρθρο 14 

Ετήσιος Έλεγχος και Έκθεση από Σώμα 
Ορκωτών Λογιστών 

1. Ο τακτικός έλεγχος των οικονομικών του Ιδρύματος 
πραγματοποιείται κάθε χρόνο από ορκωτό ελεγκτή, που 
ορίζει το Διοικητικό Συμβούλιο, σύμφωνα με τα προβλε- 
πόμενα στο Π.Δ.226/1992 (ΦΕΚ ΑΊ20/1992). Ο ορκωτός 
ελεγκτής υποβάλλει το αργότερο μέχρι τέλος Ιουνίου την 
έκθεση ελέγχου του διαχειριστικού έτους που έληξε στο 
Διοικητικό Συμβούλιο και στον Υπουργό Οικονομικών. Οι 
δαπάνες του ελέγχου βαρύνουν τον προϋπολογισμό του 
Ιδρύματος. 

2. Ο έλεγχος των δαπανών ενεργείται με βάση τα στοι¬ 
χεία, τα οποία τηρεί η οικονομική υπηρεσία του Ιδρύμα¬ 
τος για κάθε πραγματοποιούμενη δαπάνη. 

Άρθρο 15 
Βιβλία - Στοιχεία 

1. Το Ίδρυμα τηρεί υποχρεωτικά τα εξής βιβλία και στοι¬ 
χεία: 

α. Βιβλίο πρωτοκόλλου εισερχομένων και εξερχομένων 
εγγράφων. 

β. Βιβλίο πρακτικών συνεδριάσεων του Διοικητικού 
Συμβουλίου. 


γ. Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του Ιδρύματος, που πραγματο¬ 
ποιούνται στη διάρκεια της χρήσης. 

δ. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο του Ιδρύματος ή τον Προϊστάμενο της Διεύθυν¬ 
σης Διοικητικού - Οικονομικού. 

2. Το Ίδρυμα, εκτός από τα παραπάνω βιβλία και στοι¬ 
χεία, τηρεί και όποια άλλα κρίνει το Διοικητικό Συμβούλιο 
αναγκαία ή προβλέπονται από ειδικές διατάξεις για την 
εύρυθμη λειτουργία του και την ευχερή παρακολούθηση 
της οικονομικής διαχείρισης. 

3. Όλα τα βιβλία και στοιχεία μπορούν να τηρούνται μη¬ 
χανογραφικά κατά τις εκάστοτε τεχνικές δυνατότητες, 
σύμφωνα με τις κείμενες διατάξεις. 

Άρθρο 16 

Τροποποίηση Οργανισμού 

Ο Οργανισμός του Ιδρύματος, μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν.2039/1939 και των 
άρθρων 110 και 119 του Αστικού Κώδικα, ύστερα από 
πρόταση του Διοικητικού Συμβουλίου αυτού. 

Άρθρο 17 

Διάλυση του Ιδρύματος 

1. Το Ίδρυμα διαλύεται όταν και όπως ο νόμος ορίζει και 
μετά από πρόταση του Διοικητικού Συμβουλίου αυτού, το 
οποίο αποφασίζει για τη διάλυσή του με πλειοψηφία των 
δύο τρίτων (2/3) των μελών του, στην οποία πρέπει να πε¬ 
ριλαμβάνεται υποχρεωτικά η παμψηφία των ισοβίων με¬ 
λών του και αφού διαπιστωθεί αδυναμία της εκπλήρωσης 
των σκοπών αυτού. 

2. Σε περίπτωση διάλυσης του Ιδρύματος για οποιονδή- 
ποτε λόγο, η περιουσία του περιέρχεται στην Ιερά Μη¬ 
τρόπολη Δημητριάδος και Αλμυρού. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 16 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣΔ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

□ 

ΑΠΟΦΑΣΕΙΣ 

Αριθ.Τ.Τ. 11199 (2) 

Τροποποίηση του οργανισμού Εσωτερικής Υπηρεσίας 
Δήμου Θηβαίων 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12του Ν.1188/81. 

2. Την αριθ. 1403 /1999 απόφαση του Γ ενικού Γ ραμμα- 
τέα Περιφέρειας Στερεός Ελλάδας, περί ψήφισης του 
ΟΕΥ Δήμου Θηβαίων,η οποία δημοσιεύθηκε στο ΦΕΚ 
369/13-4-1999. 

3. Την 407/99 απόφαση του Δημοτικού Συμβουλίου Θή¬ 
βας, περί τροποποίησης του οργανισμού Εσωτερικής 
Υπηρεσίας. 

4. Την 12/2000 σύμφωνη γνωμοδότηση του άρθρου 8 
του Ν.2307/95 Υπηρεσιακού Συμβουλίου Ν. Βοιωτίας. 

5. Την αριθ. 5921/9-9-1997 απόφαση της Περιφέρειας 
Στερεός Ελλάδας, περί μεταβίβασης δικαιώματος υπο¬ 
γραφής" με εντολή Γενικού Γραμματέα Περιφέρειας, 
αποφασίζουμε: 

Εγκρίνουμε την 407/99 απόφαση του Δημοτικού Συμ¬ 
βουλίου Θήβας, με την οποία τροποποιείται ο Οργανι¬ 
σμός Εσωτερικής Υπηρεσίας του Δήμου ως προς το άρ¬ 
θρο 15 αυτού παράγραφος κατηγορία Δ/θμιας εκπαίδευ¬ 
σης ως εξής: 

ΚΑΤΗΓΟΡΙΑ Δ/ΘΜΙΑΣ ΕΚΠΑΙΔΕΥΣΗΣ ΔΕ 

Προστίθεται. 

ΚΛΑΔΟΣ ΔΕ30 ΤΕΧΝΙΤΩΝ 

Τρεις (3) θέσεις τεχνιτών. 

Κατά τα λοιπά ισχύει ο Οργανισμός Εσωτερικής Υπηρε¬ 
σίας ως έχει δημοσιευθεί στο 369/13.4.1999 ΦΕΚ. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Σεπτεμβρίου 2000 
Με εντολή Γενικού Γραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

□ 

Αριθ. 11659 (3) 

Σύσταση Νομικού Προσώπου με την επωνυμία "Παιδικός 
Σταθμός Δήμου Βαγίων" 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 26 και 203 του ΔΚΚ (ΠΔ 
410/95) 

2) Την Π1β/2931/26-7-2000 απόφαση του Υφυπουργού 
Υγείας- Πρόνοιας περί "Μεταβίβασης του Κρατικού Παι¬ 
δικού Σταθμού Βαγίων στο Δήμο Βαγίων" 

3) Την 82/2000 απόφαση του Δημοτικού Συμβουλίου 
Βαγίων περί "Σύστασης Νομικού Προσώπου με την επω¬ 
νυμία "Παιδικός Σταθμός Δήμου Βαγίων" 

4) Την 5921/97 απόφαση του Γενικού Γραμματέα Περι¬ 
φέρειας για την μεταβίβαση δικαιώματος υπογραφής με 
εντολή στους Δ/ντές Τοπικής Αυτ/σης και Δ/σης των Νο¬ 
μών, αποφασίζουμε: 

1) Συνιστάται στο Δήμο Βαγίων Νομικό Πρόσωπο με την 
επωνυμία "Παιδικός Σταθμός Δήμου Βαγίων" 

2) Σκοπός του Νομικού Προσώπου είναι: 

Η φιλοξενία, μόρφωση και διαπαιδαγώγηση των νηπίων 
των εργαζομένων γονέων καθώς και η εξυπηρέτηση και η 


βοήθεια των εργαζομένων μητέρων ή μητέρων με άλλα 
κοινωνικά προβλήματα του Δήμου Βαγίων. 

3) Πόροι του Νομικού Προσώπου είναι: 

α) Η ετήσια υποχρεωτική επιχορήγηση από το Υπουρ¬ 
γείο Υγείας και Πρόνοιας. 

β) Έκτακτες επιχορηγήσεις του Δήμου ή άλλων φορέων 
του Δημοσίου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από αντίτιμο υπηρεσιών που παρέχει το 
Νομικό Πρόσωπο και 

ε) Κάθε άλλο έσοδο από δική του περιουσία ή από κάθε 
άλλη πηγή. 

4) Περιουσία του Νομικού Προσώπου αποτελεί η ακίνη¬ 
τη και κινητή περιουσία του Κρατικού Παιδικού Σταθμού 
Βαγίων 

5) Το συνιστώμενο Νομικό Πρόσωπο διοικείται από 
5/μελές Διοικητικό Συμβούλιο που αποτελείται: 

α) Από τον εκάστοτε Δήμαρχο ως Πρόεδρο ή από άλλο 
μέλος αιρετό ή μη που ορίζεται από το Δημοτικό Συμβού¬ 
λιο 

β) Από έναν (1) Δημοτικό Σύμβουλο με τον αναπληρωτή 
του που ορίζονται με απόφαση του Δημοτικού Συμβουλί¬ 
ου 

γ) Από έναν (1) κάτοικο του Δήμου που έχει ανάλογη 
επαγγελματική ή κοινωνική δράση με τον αναπληρωτή 
του. 

δ) Από έναν (1) εκπρόσωπο των γονέων και νηπίων που 
φοιτούν στο Παιδικό Σταθμό με τον αναπληρωτή του. 

ε) Από έναν (1) εκπρόσωπο των εργαζομένων στο Νομι¬ 
κό Πρόσωπο με τον αναπληρωτή του. 

Τα μέλη του Δ.Σ. με τους αναπληρωτές τους ορίζονται 
με απόφαση του Δημοτικού Συμβουλίου. 

Το Δ.Σ. εκλέγει έναν εκ των μελών του ως Αντιπρόεδρο 
και έναν ως γραμματέα. 

Η θητεία του Δ.Σ. ακολουθεί την θητεία του Δημοτικού 
Συμβουλίου εκτός εάν διαφορετικά ορίσει το Δημοτικό 
Συμβούλιο. 

6) Το Νομικό Πρόσωπο εκπροσωπείται ενώπιον των δι¬ 
καστηρίων και πάσης φύσεως αρχής από τον Πρόεδρο 
και όταν αυτός απουσιάζει από τον Αντιπρόεδρο. 

7) Το Νομικό πρόσωπο καταργείται κατά τον τρόπο με 
τον οποίο συστήθηκε η δε περιουσία του περιέρχεται στο 
Δήμο. 

8) Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην εφημερίδα της 
Κυβέρνησης. 

Λιβαδειά, 3 Οκτωβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































